**CHARAKTERISTIKA NAJDÔLEŽITEJŠÍCH VEDECKÝCH VÝSLEDKOV**

**Doc. PaedDr. Slávka KOPČÁKOVÁ, PhD.**

**VYJADRENIE K 5 VÝSLEDKOM VEDECKEJ ČINNOSTI**:

**1**

**AAB – vedecká monografia vydaná v domácom vydavateľstve**

KOPČÁKOVÁ, S. **2002**. *Ladislav Burlas*. Prešov: Prešovský hudobný spolok Súzvuk v edícii vedecké spisy o hudbe zv. 4, 2002. 175 s. ISBN 80-968600-7-0. [10.6 AH]

**Charakteristika výstupu:** Vedecká monografia ***Ladislav Burlas* (2002)** je prvou vedeckou monografiou uchádzačky, v ktorej sú zúročené jej mnohoročné výskumy slovenskej hudobnej kultúry, zahŕňajúcou aj výsledky výskumu z jej dizertácie obhájenej na UHV SAV a FF UK v Bratislave. Obsahuje vo vyváženej miere historiografickú sondu do vymedzenej oblasti, interpretačné analýzy na báze hudobno-analytickej práce. Na ňu neskôr nadviazala vedeckou monografiou *Ladislav Burlas a slovenská hudobná kultúra* (2017) ako editorka historického prameňa a autorka monografickej štúdie ***Premeny života a tvorby slovenského hudobníka Ladislava Burlasa* (2017),** kde ako etablovaný znalec jeho diela axiologicky hodnotí a sumarizuje záverečné etapy Burlasovho života, jeho výnimočné a do aktuálnej súčasnosti pretrvávajúce aktivity v oblasti hudobnej tvorby a hudobnej vedy.

Väčšia časť ohlasov na prácu pochádza od univerzitných profesorov (prof. Ľ. Chalupka, prof. E. Lanagsteinová, prof. I. Medňanská) alebo aj od vedeckých autorít, napr. PhDr. H. Urbancová, DrSc., riaditeľka Ústavu hudobnej vedy SAV v Bratislave. Preto si nesmierne cením, že sa tieto autority k mojej informačne hutnej publikácii sporadicky obracajú. Z hľadiska postavenia skúmanej osobnosti v systéme muzikológie a formovania našej hudobnej kultúry v 2. polovici 20. storočia, je L. Burlas objektom značného množstva vedeckých prác z dielne muzikológov, hudobných historikov, dokonca i filozofov (Jozef Piaček), pedagógov či autorov záverečných prác druhého a tretieho stupňa a pod. Z tohto dôvodu predpokladáme, že počet uvedených ohlasov a citácií zďaleka nezodpovedá ich skutočnému počtu. Sú, žiaľ, nezistené.

*Počet ohlasov (2002-2019): 23*

**2**

**AAB Vedecká monografia vydaná v domácom vydavateľstve**

KOPČÁKOVÁ, Slávka. **2013.** *Vývoj hudobnoestetického myslenia na Slovensku v 20. storočí.* Prešov : FF PU, 2013. 303 s. ISBN 978-555-0804-7. [21,9 AH]

**Charakteristika výstupu:** Vo vedeckej monografii ***Vývoj hudobnoestetického myslenia na Slovensku v 20. storočí* (2013)** autorka mapuje vývoj slovenskej hudobnej estetiky a estetického myslenia v priebehu na udalosti bohatého 20. storočia; skúma vzťahy medzi estetikou všeobecnou a hudobnou, a to s dôrazom na rezultáty dosiahnuté v našom myšlienkovom prostredí v ich nadväznosti na európske kontexty. Metodologicky inklinuje k poňatiu hudobnej estetiky ako súčasti muzikológie, zohľadňujúc nielen teoretické úvahy z tzv. vyšších poschodí filozofie a estetiky, ale berúc od úvahy rovnako aj tvorivé názory umelcov (programová estetika, tvorivá poetika a ď.). Na báze precíznej analýzy kultúrno-spoločenských pomerov a filozofie danej doby, pôsobenia významných osobností, reflexiou kompozičných poetík najvýznamnejších skladateľských osobností postupne vytvára plastický obraz o atmosfére doby, nevyhýba sa ani problematickým obdobiam stalinizmu a normalizácie so stagnujúcou skladateľskou tvorbou, cenzúrou umeleckých diel a deformáciou ideí.

Veľká časť ohlasov pochádza od univerzitných profesorov a docentov (prof. Štefková, prof. Kajanová - zahr. publikácia v edícii Peter Lang Publishing House; prof. Medňnaská, doc. Beličová, doc. Pirníková, doc. Křupková a ď.), ktorý túto obsažnú publikáciu používajú pri vypracovávaní svojich aktuálnych vedeckých výstupov.

*Počet ohlasov (2013-2019): 24*

**3**

**ACB Vysokoškolské učebnice vydané v domácich vydavateľstvách**

KOPČÁKOVÁ, Slávka. **2015.** *Hudobná estetika a populárna hudba*. Vysokoškolská učebnica. Prešov : FF PU v Prešove. ISBN 978-80-5551400-0. 132 s. [7 AH]

**Charakteristika výstupu:** Vysokoškolská učebnica ***Hudobná estetika a populárna hudba* (2015),** napísaná pre potreby študijného odboru 2.1.6 Estetika na všetkých troch stupňoch štúdia, predstavuje úvod do problematiky štúdia populárnej hudby zo zorného uhla vedeckej disciplíny hudobná estetika. Študent v nej získa základný náhľad na vývojové podmienky a štýlový vývoj populárnej hudby euroamerického priestoru, nadobudne teoretické poznatky vedúce k schopnosti rozlišovať a vymedziť druhové a žánrové charakteristiky, rovnako i k schopnosti premietnuť ich do možných účinkov na poslucháča či zmien jeho recepčných návykov a hudobných postojov. Cieľom je oboznámiť študenta s najnovšími vedeckými poznatkami vo vymedzenej oblasti, vniesť svetlo do základných terminologických problémov a rôznosti pohľadov na definitorické uchopenie vybraných javov a problémov.

*Počet ohlasov (2015-2019): 11*

**4**

**ADN Vedecké práce v domácich časopisoch registrovaných v databázach Web of Science alebo SCOPUS**

KOPČÁKOVÁ, Slávka. **2018.** Miesto mravnej výchovy v diele Tobiasa Gottfrieda Schröera. In: Studia Historica Nitriensia, 2018, roč. 22, č. 1, s. 174-193.

**Charakteristika výstupu:** Vedecká štúdia ***Miesto mravnej výchovy v diele Tobiasa Gottfrieda Schröera*** (2018) vyšla v prestížnom historickom časopise *Studia Historica Nitriensia* [SCOPUS]. Jej cieľom je analýza pedagogickej a esteticko-výchovnej koncepcie spredmetnenej v dielach (učebnice, kompendiá) estetika Tobiasa Gottfrieda Schröera (1791-1850), ktorou sa autorka dlhodobo zaoberá v intenciách výskumu estetického myslenia na území Horného Uhorska v prvej polovici 19. storočia. Z hľadiska koexistencie mravného a estetického komparuje dielo a myšlienkový odkaz T. G. Schröera s jeho generačne blízkymi súčasníkmi, predovšetkým s koncepciou etiky Andreja Vandráka (ako exemplárnym príkladom chápania mravného cez estetické stránky a dispozície ľudského vnútra), estetikou Michala Greguša a Karola Kuzmányho a ď.

*Počet ohlasov (2018-2019): 1*

**5**

**AFC Príspevky na zahraničných vedeckých konferenciách *(Svetový kongres estetiky)***

KOPČÁKOVÁ, Slávka. **2019.** Work of music and contemporary aesthetics - "death of the work" or "death of the author"? In: Proceeding of the 21st International Congress of Aesthetics, Possible Worlds of Contemporary Aesthetics: Aesthetics between History, Geography and Media. Belgrade: University of Belgrade, Faculty of Architecture. ISBN 978-86-7924-224-2, pp. 1253-1262.

**Charakteristika výstupu:** Vedecká štúdia ***Work of music and contemporary aesthetics - "death of the work" or "death of the author"?*** (2019) bola prezentovaná na 21. Svetovom kongrese estetiky v srbskom Belehrade. Cieľom štúdie je analýza súčasných pohľadov na hudobné dielo, pochádzajúcich z estetického a hudobnoteoretického myslenia. Hudobné dielo (entita; pojem) prešlo historickým vývojom tak vo sfére vážnej ako aj populárnej hudby a jazzu. Filozofické kontexty novej situácie vychádzajúcej zo zmeny paradigmy hudobného umenia v 20. storočí, sa viazali na hľadanie definície umenia, následne vyústili v potrebe tvorby nových pojmov pre jeho jednotlivé produkty a hudobné prejavy. Syntéza v príspevku predstavuje pokus o jasné vymedzenie paradigmatických zmien s ich dopadom na definitorické uchopenie pojmu hudobné dielo, berúc do úvahy poznatkovú sféru hudobnej estetiky ako aj hudobnej ontológie.

*Počet ohlasov (2019):0*

**VYJADRENIE K 5 OHLASOM NA VEDECKÚ PUBLIKAČNÚ ČINNOSŤ**, ktoré sú v zozname priradenom k bodu 7 označené ako **najvýznamnejšie:**

**1**

**Prof. Ľubomír Chalupka** (FF UK V Bratislave) je príslušník najstaršej generácie slovenských hudobných muzikológov, v súčasnosti je nestorom slovenskej hudobnej vedy, rešpektovaný v celom Európskom priestore. Monografia (2002) je v jeho teoretickom odkaze citovaná viacnásobne.

[4] CHALUPKA, Ľubomír. **2007.** Príspevok Ladislava Burlasa k hudobno-teoretickému mysleniu na Slovensku. In *Slovenská hudba, revue pre hudobnú kultúru*. ISSN 1335-2458., 2007, roč. XXXIII, č. 1, s. 8-24.

KOPČÁKOVÁ, S. **2002**. *Ladislav Burlas*. Prešov: Prešovský hudobný spolok Súzvuk v edícii vedecké spisy o hudbe zv. 4, 2002. 175 s. ISBN 80-968600-7-0.

**2**

**Prof. Ján Zambor** (FF UK a ÚSL SAV v Bratislave), významný slovenský literárny vedec a básnik.

[4] ZAMBOR, Ján. **2017.** Válkova Óda na lásku ako báseň znepokojenia. In: *Studia Academica Slovaca 46.* Prednášky 53. letnej školy slovenského jazyka a kultúry. Bratislava: Univerzita Komenského. ISBN 978-80-223-4361-9, s. 335-351.

KOPČÁKOVÁ, Slávka. 2012. Hluk ako súčasť ľudskej kultúry a jeho prítomnosť v hudbe 20. storočia. In *Jazyk a Kultúra.*  Internetový časopis Lingvokulturologického a prekladateľsko-tlmočníckeho centra excelentnosti pri FF PU v Prešove. ISSN 1338- 1148, 2012, roč. III., č. 12. s. 1-8.

**3**

**Prof. Peter Kónya** (rektor PU v Prešove), významný slovenský historik, medievalista, vyhľadávaný znalec na problematiku stredovekých a novších dejín na území Horného Uhorska.

[4] KÓNYA, Peter. **2017.** *Dejiny Prešova I.* Prešov : Vydavateľstvo prešovskej univerzity , 2017, s. 534, 575. ISBN 978-80-555-1896-1.

KOPČÁKOVÁ, Slávka. 2014. Šľachtické rodové pozostalosti, knižnice a hudobniny v nich – sonda do fondov štátneho archívu v Prešove. In *Z dejín šľachtických knižníc na Slovensku II. (fragmenty – pramene – sídla).* Ed. M. Domenová. Prešov : Univ. knižnica PU v Prešove, 2014. s. 32-40. ISBN 978-80-555-1107-8.

**4**

**Prof. Daniel Škoviera** (FF UK v Bratislave), nestor slovenskej klasickej filológie, aktívne sa venuje antickému aj latinskému písomníctvu.

[4] ŠKOVIERA, Daniel –VALČO, Michal. **2014.** Catechesis D. Leonarti Stöckelii pro iuventute Barthphensis composita [Anno 1556] Katechizmus Leonarda Stöckela a jeho teologicko-filozofický odkaz. Martin : Slovenská národná knižnica – Národná bibliografia, 2014. ISBN 978–80–8149–043–9. 192 s.

KOPČÁKOVÁ, Slávka. 2011. Leonard Stöckel a matematika. In *Leonard Stöckel a reformácia v strednej Európe. Acta Colegii Evangelici Prešoviensis XI.* Ed. Peter Kónya. Prešov: Vydavateľstvo PU v Prešove, 2011. s. 85-94. ISBN 978-80-555-0315-8.

**5**

**Doc. David Kozel** (KHV FF OU v Ostrave) patrí do generácie najmladších českých hudobných vedcov orientujúcich sa na hudobnoestetické otázky súčasnej hudby vo väzbe na teórie mytológie.

[1] KOZEL, David. **2019**. Time Models in Myth and Music of the 20th Century.

In: *Musicological Annual* 2019 (LV), No 1. Ljubljana: Univerza v Ljubljani, Filozofska fakulteta. s. 177-194. [SCOPUS]

KOPČÁKOVÁ, Slávka. 2011. K súvzťažnosti a interpretácii hudby a iných umeleckých médií. In *HUDBA A UMENIA. Vzájomné vzťahy a prieniky v kontexte intermediality a integrácie.* Studia Scientiae Artis I. Acta Facultatis Philosphicae Universitatis Prešoviensis. Ed. Slávka Kopčáková. Prešov : Filozofická fakulta PU v Prešove, 2011. ISBN 978-80-555-0379-0, s. 37-89.

**VYJADRENIE K ŠKOLIACEJ ČINNOSTI DOKTORANDOV NA IEUK FF PU (2016-2019):**

Doc. Kopčáková **založila v Prešove tradíciu pestovania teoretického estetického myslenia o hudbe,** s vyhranenou orientáciou na metodologický inštrumentár hudobnej estetiky ako subdisciplíny muzikológie v kombinácii so súčasnými diskurzívnymi kontextami estetiky v oblasti hudobného umenia. Dôležitou súčasťou jej vedeckej školy je nadväzovanie na zakladateľské tradície hudobnej estetiky na Slovensku položené J. Kresánkom a jeho nasledovníkmi.

Dizertačné projekty v jej školiteľskej gescii, úspešne ukončené aj aktuálne realizované, riešia aktuálne otázky hudobnej kultúry s akcentom na domáce prostredie (Anna Juhašiková: *Estetické myslenie a hudobná reč slovenských skladateľov v emigrácii,* 2019; Júlia Kopilcová: *Hra v období hudobnej postmoderny analyzovaná cez princíp tanečnosti*, 2017), dôležité estetické otázky populárneho a masového hudobného umenia (Anna Babjaková: *Súčasné estetické myslenie v aplikačnom teréne populárnej hudby,* plánovaná obhajoba: jeseň 2019), ako aj otázky týkajúce sa prepojenia metód hudobnej estetiky a hudobnej filozofie vo vzťahu k ontologickým transformáciám súčasného umenia (Tomáš Timko: *Hudobná ontológia v súčasnom diskurze*, plánovaná obhajoba cca 2023).

Všetci vyškolení a školení doktorandi nadobudli/nadobúdajú teoretické akríbiu vo vednom odbore estetika, ale súčasne patria medzi aktívne osobnosti v oblasti umeleckej kultúry: Tomáš Timko pôsobí mediálny umelec, grafik; Anna Babjaková pôsobí ako popová speváčka a pracuje v reklamnej agentúre; Júlia Kopilcová sa venuje tanečnej pedagogike a Anna Juhaščiková je aktuálne externou vyučujúcou na IEUK FF PU v Prešove.

V Prešove dňa 31. 10. 2019

**Podpis uchádzača:** ..............................................................