**DOKLAD O VLASTNEJ VEDECKEJ ŠKOLE**

**Doc. PaedDr. Slávka KOPČÁKOVÁ, PhD.**

**ŠKOLENIE DOKTORANDOV NA IEUK FF PU (2016-2019):**

Doc. Kopčáková založila v Prešove tradíciu pestovania teoretického estetického myslenia o hudbe. Dizertačné projekty v jej školiteľskej gescii, úspešne ukončené aj aktuálne realizované, riešia estetické otázky hudby ako aj druhov umenia v konkrétnych umeleckých prejavoch s hudbou participujúcich (tanec, dizajn, vizuálne odbory). Obhájené dizertácie boli zamerané na aktuálne otázky hudobnej kultúry s akcentom na domáce prostredie (Juhašiková, Kopilcová); aktuálne vedené dizertácie skúmajú dôležité estetické otázky populárneho a masového hudobného umenia (Babjaková), ako aj otázky týkajúce sa prepojenia metód hudobnej estetiky a hudobnej filozofie vo vzťahu k ontologickým transformáciám súčasného umenia (Timko).

Doktorandi doc. Kopčákovej patria a už v minulosti parili medzi aktívne osobnosti v oblasti šírenia estetického povedomia a rozvíjania umeleckej kultúry na Slovensku a v Česku.

**Júlia Kopilcová (t.č. na voľnej nohe):**

Tanečný pedagóg (tanečná škola Grimmy v Prešove) a choreograf v oblasti moderného tanca, na súťažiach získala najvyššie kategórie v spoločenských tancoch (kategória S), majsterka v plesových choreografiách (2003), 4. miesto na majstrovstvách Slovenska v tanečnom športe (2003). Za najvýznamnejšie publikácie počas doktorandského štúdia považujem jej vedecké štúdie uverejnené v zahraničných časopisoch v Česku, pochádzajúce z konferenčných vystúpení, menujem aspoň: *Princíp hry v umení, hrové aktivity v umeleckej pedagogike* (Brno, 2014), *Alternatívne prístupy v rámci predmetu interpretácia hudobného diela* (Praha, 2015).

**Anna Juhaščiková, rod. Prištiaková (t.č. externý pedagóg na IEUK FF):**

Od akad. roku 2019/2020 vyučuje na domácom pracovisku ako externá vyučujúca pre disciplíny: Základné problémy teórie hudby, Proseminár z hudby; Estetická výchova, Metodika a didaktika estetiky, keďže už v priebehu doktorandského štúdia prejavila výrazné nadanie pre teoretický diskurz ako aj pre využitie aktivizujúcich metód pri výučbe esteticko-výchovných disciplín. V priebehu doktorandského štúdia bola zapojená do vedeckého grantu VEGA (2004-2017), vedenom na Ústave svetovej literatúry SAV (zodp. riešiteľ: Mgr. Bogumila Suwara, CSc.), a do dvoch grantov VEGA na domácom pracovisku. Za najvýznamnejšie publikácie považujem jej vedecké štúdie uverejnené v zahraničných časopisoch v Česku a Poľsku, menujem aspoň: *Mediálny atak na hudobné preferencie stredoškolskej mládeže a reálne možnosti školy kultivovať hudobný vkus* (2015, Brno), *Sondy do súčasnej kompozičnej tvorby na Slovensku a alternatívne formy stretnutia s hudobným dielom* (2016, Praha), *Hudobné preferencie stredoškolskej mládeže a možnosti edukačných recepčných aktivít vo vzťahu k tvorbe súčasných slovenských skladateľov (*2016, Praha), *Slavic motives in work of Slovak music composers in emigration* (Poľsko, 2017).

**Anna Babjaková (t.č. 5. roč. externého štúdia):**

Slovenská popová speváčka Anna Babjaková je známou umeleckou osobnosťou na Slovensku. V roku 2002 vydala svoj debutový album *Z očí do očí,* na ktorom spolupracovala s Oskarom Rózsom a Jánom Štrasserom. Počas doktorandského štúdia sa prejavila ako autenticky mysliaci študent, ktorý má hlboký vhľad a porozumenie pre estetické fenomény a produkčné mechanizmy popkultúry. V priebehu je doktorandského štúdia za významnú považujem jej účasť na medzinárodnej vedeckej konferencii *Popular Music in Communist and Post-Communist Europe: State of Research, Perspectives* (2017, Olomouc), z ktorej príspevky boli publikované v knižnej publikácii *Popular Music in Communist and Post-Communist Europe,* vydanej v Peter Lang Publishing house (2019, Berlín) a vo vedeckom časopise Musica Olomucensia (2017, Olomouc): *The impact of foreign music on the development of selected Slovak popular music styles and genres since 1989.*

**Tomáš Timko (t.č. interný doktorand, 1. roč.)**

Tomáš Timko patrí medzi aktívne osobnosti v oblasti umeleckej kultúry: pôsobí ako mediálny umelec, grafik; ako grafický dizajnér. Ako asistent produkcie a propagácie participoval v pražskej galérii Rudolfinum, kde pôsobil ako vedúci odd. propagácie, v r. 2011-2016 na projektoch, výberom: *David LaChapel: Tak pravil LaChapelle* (2011), *Jiří Černický: Divoký sny* (2016), *Taryn Simon* (2016) a ď.; Galerie Laboratorio Praha: *Máme otevřeno/We are open* (2013); Arteco, Marseille (Francúzsko): *Mirabilia* (2014); Galerie Ferdinanda Baumanna Praha: *Kris Lemsalu: Fine with arterfile* (2015); súťaž [*Young Lions CZ*](https://younglions.cz/): kategória Digital (2017).

**SUMARIZÁCIA VÝSTUPOV KATEGÓRIE A (podľa akreditačnej komisie): počet 6**

Uvádzam tu: vedecké štúdie evidované v profesijných databázach, resp. publikované v časopisoch s IF ≥ 0.14IFM, ktoré napĺňajú kritériá karentovaných časopisov alebo sú karentovanými časopismi (ADC, ADD, ADM, ADN), ďalej recenzované vedecké štúdie vo vedeckých zborníkoch zo svetových kongresov venovaných oblastiam výskumu (AFC, č. 5), ako vedeckú štúdia v publikácii vedeckého zborníka, ktorá bola zaradená do databázy Web of Science (WoS) do série Proceedings (č. 7)

**1**

**ADN Vedecké práce v domácich časopisoch registrovaných v databázach Web of Science alebo SCOPUS**

KOPČÁKOVÁ, Slávka. **2017.** Hudobnokritická a umelecká činnosť Dezidera Lauka v čase jeho štúdií na evanjelickom kolégiu v Prešove v rokoch 1891-1894. In Historia Ecclesiastica, 2017, roč. VIII., č. 2. ISSN 1338-4341, s. 76-87.

[Databáza: SCOPUS, ERIH+, EBSCO a ď.]

**2**

**ADN Vedecké práce v domácich časopisoch registrovaných v databázach Web of Science alebo SCOPUS**

KOPČÁKOVÁ, Slávka. **2018.** Miesto mravnej výchovy v diele Tobiasa Gottfrieda Schröera. In: *Studia Historica Nitriensia*, 2018, roč. 22, č. 1, s. 174-193.

DOI: 10.17846/SHN.2018.22.1.174-193

dostupné na:

http://www.shnnitra.ff.ukf.sk/miesto-mravnej-vychovy-v-diele-tobiasa-gottfrieda-schroera/

[Databáza: SCOPUS a ď.]

**3**

**ADN Vedecké práce v domácich časopisoch registrovaných v databázach Web of Science alebo SCOPUS**

KOPČÁKOVÁ, Slávka. **2018.** Reflexia náboženských problémov hornouhorských evanjelikov a miesto náboženskej výchovy v teoretickom odkaze Tobiasa Gottfrieda Schröera. In *Historia Ecclesiastica*, 2018, roč. IX., č. 1. ISSN 1338-4341, s. 115-129.

[Databáza: SCOPUS a ď.]

**4**

**ADN Vedecké práce v domácich časopisoch registrovaných v databázach Web of Science alebo SCOPUS**

KOPČÁKOVÁ, Slávka – PETRÍKOVÁ, Anna. **2018.** Analysis of word and music interconnection in Greek Catholics‘ liturgical chanting on interdisciplinary aspect of linguistics and aesthetics. In: *X Linguae European Scientific Language Journal,* vol. 11, issue 2, April 2018, s. 768-783. ISSN 13378384, eISSN 2453-711X.

[Databáza: SCOPUS, ERIH+, EBSCO a ď.]

5

**AFC Príspevky na zahraničných vedeckých konferenciách *(Svetový kongres estetiky)***

KOPČÁKOVÁ, Slávka. 2019. Work of music and contemporary aesthetics - "death of the work" or "death of the author"? In: *Proceeding of the 21st International Congress of Aesthetics, Possible Worlds of Contemporary Aesthetics: Aesthetics between History, Geography and Media*. Belgrade: University of Belgrade, Faculty of Architecture. ISBN 978-86-7924-224-2, pp. 1253-1262.

**6**

**AFD Publikované príspevky na domácich vedeckých konferenciách**

KOPČÁKOVÁ, Slávka. **2012.** The Contribution of Music Historiography Research to Searching of National Identity in Slovakia. In *Cultural Expressions and European Identities.* Eds. Gilles Rouet, R. Gura. Brusel : Bruylant, 2012. ISBN 978-2-8027-3563-2, s. 245-255.

[Databáza: WoS]

V Prešove dňa 31. 10. 2019

**Podpis uchádzača:** ..............................................................